בתום שירותו כסרג'נט הגוש, מילא פוקס מגוון תפקידים שונים מטעם "ההגנה", ביניהם מפקד נפת הנגב של "משטרת היישובים העבריים", תפקיד אליו מונה בשנת 1943 על ידי משה סנה, ראש המפקדה הארצית של "ההגנה" דאז. כחלק מתפקידו, פיקד על שלושת המצפים (בית אשל, רביבים וגבולות) ובנוסף חמשת הקיבוצים במבואות עזה (ניר עם, דורות, רוחמה, גברעם ויד מרדכי). במהלך תקופתו בתפקיד זה, טיפח יחסי שכנות עם האוכלוסייה הבדואית כמו גם עם השלטונות הבריטיים, על אף שלא ראו בעין יפה את ההתיישבות היהודית בנגב. ב-1946 מונה פוקס למפקד "גוש חדרה".
פרישתו הקצרה ותרומתו למדינה לאחר שחרורו.
לאחר כשנה בתפקיד התפטר ופרש משירותו הביטחוני אך פרישה זו החזיקה מעמד חודשים בודדים. פוקס חזר לשירותו הביטחוני כתוצאה מפריצת מלחמת העצמאות ומונה למפקד "ההגנה" של גוש דן. חצי שנה לאחר מכן מונה למושל הצבאי הראשון של העיר הערבית לוד בתום כיבושה כחלק ממבצע "דני". לאחר כ-25 שנות פעילות צבאית, השתחרר פוקס מצה"ל בדרגת סרן בשנת 1949 ומונה לאחראי על קשרי החוץ של התעשייה הצבאית, תפקיד אותו מילא 25 שנים נוספות וכך השלים יובל בשירות המדינה.
חייו האישיים.
ב-23 במרץ 1932 נישא ליונה. לשניים נולדו שתי בנות, צפרירה ונירה.
ב-1934 העתיקו ופוקס ומשפחתו את מגוריהם לגבעתיים שם גר עד יומו האחרון ב-9 באפריל 1987.
בשנת 1977 הוציא פוקס ספר שירים בשם "ממאבק לחרות" אשר עוסק בתקופת המאבק להגשמת חלום הקמת מדינת ישראל.
ב-1985 קיבל אבא פוקס את תואר יקיר העיר מראש עיריית גבעתיים דאז, יצחק ירון.
פסטה קונכיות
MQ-28 גוסט באט
בואינג MQ-28 גוסט באט (באנגלית: MQ-28 Ghost Bat), הידוע כפרויקט וינגמן הנאמן, הוא כטמ"ם חמקני רב-תכליתי המפותח על ידי בואינג אוסטרליה עבור חיל האוויר המלכותי האוסטרלי. הוא מתוכנן כמטוס מכפיל כוח המסוגל לטוס לצד כלי טיס מאוישים לתמיכה ולביצוע משימות אוטונומיות באופן עצמאי תוך שימוש בבינה מלאכותית.
פיתוח.
המטוס יהיה מטוס הקרב הראשון שתוכנן ופותח באוסטרליה מזה למעלה מיובל. ב-21 בספטמבר 2021, חשפה בואינג אוסטרליה את השקת מתקן ייצור חדש עבור המטוס הבלתי מאויש שלה בנמל התעופה בקווינסלנד.
החיל האוויר האוסטרלי תכננה בתחילה לקנות שלוש מערכות כחלק מתוכנית הפיתוח המתקדם של וינגמן. שלושת המל"טים נבנו בפס ייצור אוטומטי בבריסביין, קווינסלנד. קו הייצור הוא הוכחה לקונספט לייצור בקנה מידה מלא. ההזמנה הוגדלה לשש עם חוזה של 115 מיליון דולר אוסטרלי לאחר הטיסה הראשונה.
תפקיד.
הMQ-28 הוא כלי טיס בלתי מאויש המשלב בינה מלאכותית ומשתמש חרטום מודולרי בה ניתן להסיר כל אף המוטס ולהחליף במהירות באף אחר עם סט אחר של ציוד או חימוש למשימות שונות: לחימה, סיור ולוחמה אלקטרונית. תפקידו יהיה לתמוך במטוסים מאוישים של חיל האוויר המלכותי האוסטרלי כגון F-35, F/A-18F ו- E-7 למטרת הגנה ומעקב. המל"ט יתוכנן לפעול כמל"ט שנשלט על ידי מטוס אב כדי לבצע משימות כמו חיפוש או תקיפת אויבים אם יותקף וכן לפעול באופן עצמאי.
בן לדרמן
בן לדרמן (באנגלית ובפולנית: Ben Lederman; נולד ב-8 במאי 2000 בלוס אנג'לס שבקליפורניה, ארצות הברית) הוא כדורגלן פולני-אמריקאי-ישראלי המשחק בעמדת הקשר בקבוצת ראקוב צ'נסטוחובה מליגת העל הפולנית ובנבחרת פולין הצעירה עד גיל 21.
ביוגרפיה.
לדרמן נולד בארצות הברית, להורים יורדים ישראלים, דני ותמי. חגג בר מצווה בבית כנסת בברצלונה.
לו גם אזרחות ישראלית.
קריירת מועדונים.
ב-2011, בגיל 11 זוהה לדרמן על-ידי סקאוטים של אקדמיית מועדון הכדורגל ברצלונה. הוא הוזמן להתאמן בלה מאסיה, והצטרף תוך זמן קצר למחלקת הנוער של המועדון. בין השנים 2015–2017 שיחק באקדמיית IMG האמריקאית, וב-23 בינואר 2017 חזר למחלקת הנוער של ברצלונה. ב-30 ביולי 2018 עבר למחלקת הנוער של גנט הבלגית.
בחודש ינואר 2020 עזב לדרמן את גנט, והצטרף לתקופת מבחן בבית"ר ירושלים מליגת העל הישראלית. הוא לא קיבל חוזה במועדון, וחתם בהכח עמידר רמת גן מליגה א'. ב-14 בפברואר 2020 ערך לדרמן את הופעתו היחידה במדי המועדון, כששיחק 65 דקות בהפסד למכבי שעריים במסגרת הליגה.
ב-27 בפברואר 2020 שוחרר לדרמן מהכח עמידר רמת גן, על-מנת לחתום בראקוב צ'נסטוחובה מליגת העל הפולנית. ב-20 ביוני הוא ערך את הופעת הבכורה שלו במועדון, בניצחון 3–1 על ויסלה קרקוב במסגרת הליגה הפולנית.
קריירת נבחרות.
ארצות הברית.
ייצג את נבחרות הנערים של ארצות הברית עד גיל 15 ועד גיל 17.
פולין.
בחודש מאי 2021 זומן למחנה אימונים של הנבחרת הצעירה של פולין עד גיל 21 בוורקא. זימונו הרשמי הראשון לנבחרת הצעירה של פולין עד גיל 21 הגיע בחודש נובמבר 2021, לקראת משחקי מוקדמות אליפות אירופה (היורו) לנבחרות צעירות עד גיל 21 לשנת 2023, נגד הנבחרות עד גיל 21 של גרמניה ושל לטביה. ב-24 במרץ 2022 לדרמן נכנס בהופעתו השנייה בסך הכל במדי נבחרת – כמחליף, בדקות האחרונות של משחק הגומלין מול נבחרת (במשחק ביתי ישראלי באצטדיון המושבה) שהסתיים בתיקו 2–2, במסגרת מוקדמות יורו לנבחרות צעירות עד גיל 21 - 2023.
חיוץ
ביון (מתמטיקה)
חרוט צ'סטר
חרוט צ'סטר או קונוס צ'סטר (באנגלית: Chester Cone) היא גבעה, שאינה מכוסה קרח בחלקו המרכזי של חצי האי ביירס, באי ליווינגסטון באיי שטלנד הדרומיים, שבבאנטארקטיקה.
גובהה של הפסגה 188 מטרים מעל פני הים.
הפסגה מתנשאת מעל אגם מידג' שמצפון-מערבה לה.
פסגת חרוט צ'סטר ממוקמת 8.56 קילומטרים דרומית-מזרחית לנקודת סטארט;
פסגת חרוט צ'סטר ממוקמת 6.32 קילומטרים צפונית-מזרחית לנקודת דבילז;
פסגת חרוט צ'סטר ממוקמת 4.2 קילומטרים ממערב לגבעת צ'אמבלאק.
היסטוריה.
מקור השם.
הפסגה נקראת על שם קפטן צ'סטר, האמריקאי, אשר היה רב החובל של אוניית ציד כלבי הים אסקס ("Essex"), אשר הגיעה לאיי שטלנד הדרומיים בעונת הקיץ האנטארקטי 1821 - 1822.
קונוס צ'סטר
קודמן
יוסף אורן
יוסף אורן (אורנבוים, נולד ב-14 באוגוסט 1940 בסראטוב, רוסיה) הוא חוקר, מסאי ומבקר ספרות ישראלי.
אורן מרבה לכתוב על ספרים, שזה עתה הופיעו בדפוס, ולכלול בביקורתו את התגובות של הסופרים על האירועים שמתרחשים בחיי העם והמדינה. פרסם עד כה עשרים ואחד כרכים בסדרה תולדות הסיפורת הישראלית, שבהם דן בכמאות יצירות של שמונים סופרים ישראלים. מאה ושבע עשרה מיצירותיו הועלו לפרויקט בן יהודה.
קורות חייו ויצירתו.
יוסף אורן נולד בברית המועצות לשעבר, בן לרבקה וליעקב אורנבוים.
עלה לארץ ב-1949 והתחנך בראשון לציון. לאחר השירות הצבאי למד בסמינר לוינסקי ורכש תואר ראשון בספרות באוניברסיטת תל אביב. אורן עסק בהוראת הספרות בבתי ספר תיכוניים בשנים 1963–1976. כמו כן, הוא שימש כעורך כתבי עת לחינוך חברתי וכמרצה לספרות בחוגים וקהילות שונות. החל משנת 1977 ועד פרישתו לגמלאות שימש יוסף אורן מרצה לספרות ולחינוך חברתי במכללות להכשרת מורים. כמו כן, הרבה להרצות בנושאים ספרותיים לקהל שוחר ספרות.
בשנת 1983 ייסד את הוצאת "יחד", שבה הוא מפרסם את ספריו.
אורן מפרסם מאמרי ביקורת רבים, בעיתונות היומית ובמבחר כתבי עת על ספרות ישראלית החל משנת 1965. כינס וערך סיפורים של יוסף אריכא בשנת 1982 ושל בנימין תמוז בשנת 1990. ערך אנתולוגיה של סופרי ראשון לציון בשם "בוסתן הראשונים" (1989).
בסדרה בשם "תולדות הסיפורת הישראלית" הוא עוסק במאות מיצירותיהם של שמונים סופרים ישראלים. הוא נוהג להגיב על הספרים עם מועד פרסומם, ולהתייחס, מנקודת המבט האישית-מדינית שלו, לדרך טיפולם באירועים והתפתחויות בחיי העם והמדינה, שמופיעים בספרם.
במאמרו "חתימה - פרידה מהסדרה 'תולדות הסיפורת הישראלית" הוא כותב:
אורן מזהה 5 משמרות של סופרים ישראלים: משמרת "דור בארץ" (סופרי שנות הארבעים והחמישים), משמרת "הגל החדש" (סופרי שנות השישים), משמרת "הגל המפוכח" (סופרי שנות השבעים והשמונים), משמרת "הקולות החדשים" (סופרי שנות התשעים של המאה ה-20) ומשמרת "הגל הדיסטופי" (סופרי שני העשורים הראשונים של המאה ה-21).
הנושאים שבהם מרבה יוסף אורן לדון הם: זהות וערכים בחברה הישראלית, ספרות נשים, שאלות היסטוריוגרפיות הנוגעות לסיפורת הישראלית, השפעת המלחמות על היצירה, ספרות אתנית, ספרות טריוויאלית, ספרות הומו-לסבית, הקיטוב הרעיוני בספרות הישראלית, סוגיות לשון וסגנון ועוד.
כן פרסם ספרים בתחום החינוך.
יוסף אורן זכה פעמיים בפרס ברנשטיין לביקורת, בשנים 1981 ו-1989 ופעמיים בפרס היצירה על שם ראש הממשלה לוי אשכול, בשנים 1989 ו-2011.
זיינב אל-חוואג'ה
קישדומבג'האז
קישדומבג'האז (בהונגרית: Kisdombegyház) הוא כפר קטן בנפת מזקובאצ'האזה שבמחוז בקש בדרום מזרח הונגריה. זהו היישוב השני בגודלו במחוז.
הכפר הוקם בשנת 1946 לאחר שבמשך שנים היה השכונה הצפונית של דומבג'האז.
כמו יישובים רבים באירופה גם מספר התושבים בקספר נמצא בירידה. בשנת 1990 חיו בכפר 605 תושבים, ובשנת 2021 רק 374 תושבים.
פיבי השקעות
קונאגוטה
קונאגוטה (בהונגרית: Kunágota) הוא כפר בנפת מזקובאצ'האזה שבמחוז בקש בדרום מזרח הונגריה. עד ל הייתה בו קהילה יהודית קטנה.
כמו יישובים רבים באירופה גם מספר התושבים בקונאגוטה נמצא בירידה. בשנת 1990 חיו בכפר 3,197 תושבים, ובשנת 2021 רק 2,365 תושבים.
הכפר מיושב מהמאה ה-15 והוא מוזכר בכתבים משנת 1463.
יהודי קונאגוטה.
יהודים חיו בקונאגוטה במאה ה-19.
בעקבות הקרע ביהדות הונגריה הצטרפה הקהילה לזרם האורתודוקסי. בבעלות הקהילה היו בית כנסת ומקווה.
בתקופת הטרור הלבן היו פרעות ביהודי קונאגוטה, ובמהלכן נשדד רכושם והוצתו בתיהם וחנויותיהם.